คอสมอเลอจีออฟเกียวโต

คอสมอเลอจีออฟเกียวโต (; ) หรือ เคียวโตเซ็นเน็งโมโนกาตาริ (; ) เป็นวิดีโอเกมแนวผจญภัย พัฒนาโดยซอฟต์เอดจ์ (Softegde) เผยแพร่โดย ยาโนะอีเล็กทริก (Yano Electric) เปิดตัวครั้งแรกในประเทศญี่ปุ่นในปี ค.ศ. 1993 และในอเมริกาเหนือสำหรับแม็กอินทอชในปี 1994 ตามด้วยพีซีในปี 1995Cosmology of Kyoto, Visual Novel Database

ในวิดีโอเกมนี้ ผู้เล่นเล่นในมุมมองบุคคลที่หนึ่ง ออกสำรวจนครเกียวโตโบราณในสมัยเฮอัง (ศตวรรษที่ 10-11) วิดีโอเกมนี้ไม่มีจุดเป้าหมายที่ชัดเจน แต่มีลักษณะการเล่นแบบไม่ตรง และมุ่งเน้นที่การสำรวจโลก ผู้เล่นมีอิสระในการสำรวจนครเกียวโต ค้นพบทางเดิน สิ่งปลูกสร้าง เรื่องเล่า เหตุการณ์ และความลับต่าง ๆ ที่มีอยู่ทั่วเกียวโต เนื้อหาของวิดีโอเกมอิงจากประวัติศาสตร์ มีเนื้อหาสะพรึงขวัญ, เชิงศาสนา และ เชิงการศึกษา มีการเล่นที่นำเอาคติกรรมและการเวียนว่ายตายเกิดมาเกี่ยวข้อง วิดีโอเกมนี้วางจำหน่ายในรูป CD-ROM บทพากย์ทั้งหมดในภาษาญี่ปุ่น และมีซับไตเติลภาษาอังกฤษ ในรุ่นจำหน่ายในอเมริกาเหนือ วิดีโอเกมนี้ไม่ได้ประสบความสำเร็จในเชิงพาณิชย์ กระนั้นได้รับเสียงตอบรับในทางบวก และมีนักเล่นที่ติดตามกันเป็นลัทธิ

 การตอบรับ 
ในเดือนตุลาคม 1994 ลอสแองเจิสไทมส์ ตีพิมพ์บทวิจารณ์โดยเดวิด คอลเลอร์ (David Coller) บรรยายเกมนี้ว่าเป็น "เกมเชิงประวัติศาสตร์-วัฒนธรรม-ผจญภัย" ที่ "มีภาพน่าสะพรึงบางครั้ง" แต่ "ใช้สมอง" ในลักษณะที่ "ต่างกันสิ้นเชิงกับ ดูม หรือ เรเบลแอสซอลต์" และแนะนำว่า "คุณควรจะทิ้งความคิดแบบตะวันตกเกี่ยวกับวิดีโอเกมทิ้งไปให้หมด" รวมถึงตัวเขาเองยังไม่สามารถหาตอนจบของเกมได้แม้จะเล่นมาหลายชั่วโมง เขาชื่นชมกราฟิก และ บรรยากาศเสียง ว่า "สวยงาม" สรุปบทวิจารณ์ว่าเกมนี้ "เล่นแล้วไม่สบายใจจริง ๆ" ผู้ก่อตั้ง สโตนบริดจ์เพรส ปีเตอร์ กูดแมน (Peter Goodman) ชื่นชมเกมนี้ในลักษณะเดียวกับที่คอลเลอร์วิจารณ์David Coller (October 30, 1994), CD-ROM REVIEW : The Endless Cosmology of Kyoto, Los Angeles Times

เกมนี้ได้รับการตอบรับในเชิงบวกแม้ในลักษณะการตอบรับย้อนหลัง (retrospective) นานหลังเกมนี้วางจำหน่าย ในปี 2008, นักข่าววิดีโอเกม เจน แฟรงก์ (Jenn Frank) เปรียบเปรยเกมนี้กับเกมเอาชีวิตรอดเชิงสะพรึงขวัญสมัยใหม่ และตั้งข้อสังเกตว่าเกมนี้ "ไม่มีพล็อตหรือเป้าหมายที่ชัดเจน" และสรุปว่าเป็นเกมที่ "ชวนขนลุกมาก ๆ" และ "น่ากลัวอย่างน่าจดจำ"Jenn Frank (November 24, 2008), No, but seriously, what makes a horror game scary? , Infinite Lives

 อ้างอิง 

หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:วิดีโอเกมที่มีฉากในประเทศญี่ปุ่น
หมวดหมู่:เกมสำหรับวินโดวส์
หมวดหมู่:เกมสำหรับแมคโอเอส
หมวดหมู่:เกียวโต